als_Latn dik_Latn sag_Latn
Në seancën plenare të datës 22 maj 2014, është miratuar me 95 vota Pro projektligji “Për veprimtarinë e sigurimit dhe risigurimit”, duke realizuar kështu një objektiv shumë të rëndësishëm të rregullimit të industrisë së sigurimit. Miratimi i projektligjit, krijon hapësira dhe mundëson krijimin e shanseve të barabarta në industrinë e sigurimit, përmirësimin e imazhit dhe pranimin nga të gjithë të standardeve dhe praktikave më të mira të qeverisjes, mbikëqyrjes dhe kontrollit. Ky ligj do të pasohet shumë shpejt nga ligje të tjera që synojnë rregullimin e sektorëve të ekonomisë, me qëllim krijimin e një marrëdhënieje të re të shtetit me privatin dhe shtysën për zhvillim të qëndrueshëm.
1. Arsyet kryesore për ndryshimin e ligjit:
-Stabiliteti i sektorit financiar mbetet një nga shtyllat kryesor për zhvillimin ekonomik, dhe hapësira e tregut të sigurimeve paraqitet në vështirësi jo të vogla. Në këto rrethana po ndërhyhet për të siguruar mbarëvajtjen e tregut të sigurimeve, si dhe për të nxitur progresin e mëtejshëm në të.
2. Aspektet që përmirësohen nëpërmjet projektligjit
- Mbikëqyrja e re me fokus risku:
- Koncept i ri për kriteret që duhet të plotësojnë personat kyç në vendimmarrjen dhe drejtimin e shoqërisë:
- Shtimin e hapësirës së mbikëqyrjes së Autoritetit jo vetëm te shoqëria e sigurimit, por edhe ndaj grupit në të cilin mund të bëjë pjesë shoqëria e sigurimit.
- Rritja e transparencës dhe informimit të konsumatorit nga ana e shoqërive të sigurimit duke parashikuar në mënyrë të qartë se shoqëria e sigurimit duhet të informojë të siguruarin përpara nënshkrimit të kontratës në lidhje më subjektin e sigurimit, mbulimin dhe çështje të tjera. Detyrimi për informim fillon para nënshkrimit të kontratës dhe vazhdon gjatë periudhës së vlefshmërisë të kontratës.
3. Përfituesit dhe efektet e financiare të projektligjit
1.Përfituesit kryesorë të këtij projektligji janë konsumatorët:
2. Stabilizimi i tregut sjell përfitime si për aktorët e tregut, shoqëritë e sigurimit dhe të siguruarit, ashtu edhe për ekonominë e vendit.
3. Projektligji nuk ka efekte financiare në buxhet.
4. Projektligji, në momentin e hyrjes në fuqi, ka efekt mbi, por duke mos cenuar, veprimtarinë e shoqërive të sigurimit, për arsye se, me hyrjen në fuqi të ligjit, shoqëritë e sigurimit janë të detyruara të përshtatin kapacitetet financiare në përputhje me parashikimet e këtij projektligji, si edhe kërkesat ndaj drejtuesve të shoqërive. Por projektligji ka parashikuar që personat, të cilët në datën e hyrjes në fuqi të këtij ligji, kanë një licencë për të ushtruar një veprimtari sigurimi, dhe janë të regjistruar në QKR, vazhdojnë të ushtrojnë veprimtari sigurimi sipas dispozitave të ligjit ekzistues, në klasat e sigurimit të përcaktuara në licencën ekzistuese, duke i lënë një periudhë të arsyeshme që varion nga 6 muaj deri në 2 vjet (sipas çështjeve të ndryshme) për përshtatjen e veprimtarisë.
© Ministria e Financave 2015
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn